CELEX: 32000D0313
Language: el
Date: 2000-04-18 00:00:00
Title: 2000/313/ΕΚ: Απόφαση της Επιτροπής, της 18ης Απριλίου 2000, για την τροποποίηση για δεύτερη φορά της απόφασης 1999/549/ΕΚ σχετικά με ορισμένα προστατευτικά μέτρα που αφορούν τη νόσο Newcastle (ψευδοπανώλης των πτηνών) στην Αυστραλία [κοινοποιηθείσα υπό τον αριθμό Ε(2000) 1033] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000D0313

2000/313/ΕΚ: Απόφαση της Επιτροπής, της 18ης Απριλίου 2000, για την τροποποίηση για δεύτερη φορά της απόφασης 1999/549/ΕΚ σχετικά με ορισμένα προστατευτικά μέτρα που αφορούν τη νόσο Newcastle (ψευδοπανώλης των πτηνών) στην Αυστραλία [κοινοποιηθείσα υπό τον αριθμό Ε(2000) 1033] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 104 της 29/04/2000 σ. 0081 - 0081

Απόφαση της Επιτροπήςτης 18ης Απριλίου 2000για την τροποποίηση για δεύτερη φορά της απόφασης 1999/549/ΕΚ σχετικά με ορισμένα προστατευτικά μέτρα που αφορούν τη νόσο Newcastle (ψευδοπανώλης των πτηνών) στην Αυστραλία[κοινοποιηθείσα υπό τον αριθμό Ε(2000) 1033](Κείμενο που παρουσιάζει ενδιαφέρον για τον ΕΟΧ)(2000/313/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 6,την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ(2), όπως τροποποιήθηκε τελευταία από την οδηγία 96/43/ΕΚ(3), και ιδίως το άρθρο 18 παράγραφος 7,Εκτιμώντας τα εξής:(1) Λόγω κρουσμάτων της νόσου Newcastle στην Πολιτεία της Νέας Νότιας Ουαλίας στην Αυστραλία, η Επιτροπή εξέδωσε στις 19 Ιουλίου 1999 την απόφαση 1999/549/ΕΚ(4) με την οποία αναστέλλονται οι εισαγωγές ζώντων πτηνών, αυγών προς επώαση, νωπού κρέατος πουλερικών, και κρέατος εκτρεφομένων και αγρίων πτερωτών θηραμάτων από την εν λόγω περιοχή έως την 1η Δεκεμβρίου 1999.(2) Λόγω της συνεχιζόμενης εμφάνισης κρουσμάτων της νόσου Newcastle στην Πολιτεία της Νέας Νότιας Ουαλίας και εν αναμονή των αποτελεσμάτων ορολογικού ελέγχου με τα οποία θα υπάρξει σαφέστερη εικόνα της κατάστασης της νόσου, η Επιτροπή εξέδωσε στις 30 Νοεμβρίου 1999 την απόφαση 1999/868/ΕΚ(5) για την τροποποίηση της απόφασης 1999/549/ΕΚ σχετικά με ορισμένα προστατευτικά μέτρα που αφορούν τη νόσο Newcastle στην Αυστραλία, με την οποία τα προστατευτικά μέτρα παρατείνονται έως την 1η Μαΐου 2000.(3) Με την απόφαση 1999/868/ΕΚ της Επιτροπής, η περιοχή που υπόκειται σε περιοριστικά μέτρα περιορίστηκε στο ανατολικό τμήμα της Πολιτείας της Νέας Νότιας Ουαλίας.(4) Στις αρχές του 2000 εμφανίστηκαν πάλι κρούσματα της νόσου εντός της περιοχής που καλύπτεται από τα προστατευτικά μέτρα.(5) Η Αυστραλία δεν έχει εφαρμόσει πολιτική εξόντωσης στην περίπτωση ορισμένων κρουσμάτων και έχει ξεκινήσει εφαρμογή προγράμματος εμβολιασμού.(6) Είναι αναγκαίο, λόγω της εξέλιξης της νόσου, να παραταθούν τα θεσπισθέντα προστατευτικά μέτρα.(7) Τα προστατευτικά μέτρα θα παραμείνουν ενεργά έως ότου υπάρξει σαφής εικόνα της κατάστασης της νόσου και εφαρμοστούν μέτρα ελέγχου στη Νέα Νότια Ουαλία.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 5 της απόφασης 1999/549/ΕΚ η ημερομηνία "1η Μαΐου 2000" αντικαθίσταται από την ημερομηνία "1η Νοεμβρίου 2000".Άρθρο 2Η παρούσα απόφαση απευθύνεται στα κράτη μέλη.Βρυξέλλες, 18 Απριλίου 2000.Για την ΕπιτροπήDavid ByrneΜέλος της Επιτροπής(1) ΕΕ L 24 της 31.1.1998, σ. 9.(2) ΕΕ L 268 της 24.9.1991, σ. 56.(3) ΕΕ L 162 της 1.7.1996, σ. 1.(4) ΕΕ L 209 της 7.8.1999, σ. 36.(5) ΕΕ L 334 της 28.12.1999, σ. 51.